ไม่เจตนา
หนังสือราชการเป็นเอกสารสำคัญ ถ้อยคำที่ใช้ต้องสุภาพ ถูกต้องเหมาะสม และผ่านการตรวจทานอย่างดี,เอกสารราชการไม่ใช่ใบปลิว เพราะมีอำนาจตาม กฎหมายรับรอง,ถ้าเอกสารราชการดันเกิดปัญหาเสียเองเรื่องเล็กก็กลายเป็นเรื่องใหญ่ เรื่องสั้นก็กลายเป็นเรื่องยาว,ดังเช่นกรณีรองผู้ว่าฯขอนแก่น ลงนามคำสั่งหนังสือราชการ เชิญหัวหน้าหน่วยราชการต่างๆประชุมเตรียมการต้อนรับนายกรัฐมนตรีที่จะเดินทางไปประชุม ครม.สัญจร,โดยมอบหมายให้ร่วมรับผิดชอบภารกิจในหัวข้อ ทำอย่างไรให้ประชาชนหายโง่ จนเกิดกระแสวิจารณ์บานปลายใหญ่โต,เพราะการใช้คำว่า โง่ ถือเป็นการดูหมิ่นเหยียดหยามประชาชน,โดยเฉพาะการกำหนดหัวข้อ ทำอย่างไรให้ประชาชนหายโง่ ยังสะท้อนจิตใต้สำนึกของข้าราชการไทยที่คิดว่าประชาชนยังโง่ จึงต้องช่วยให้ประชาชนหายโง่ หรือหลุดพ้นจากความโง่เสียที,แม่ลูกจันทร์ มองว่าการใช้คำว่า โง่ ในหนังสือราชการถือเป็นความผิดพลาดอย่างร้ายแรง,ถึงแม้ภายหลังจะแก้ปัญหาด้วยการเปลี่ยนหัวข้อใหม่จาก ทำอย่างไรให้ประชาชนหายโง่ เป็น ทำอย่างไรให้ประชาชนมีความรู้เท่าทันโลกที่เปลี่ยนแปลง,แต่กระแสวิจารณ์โจมตียังไม่ซาลง,แม้ผู้ว่าฯ รองผู้ว่าฯขอนแก่น จะออกมาแสดงความเสียใจ และกราบขออภัยพี่น้องประชาชนว่าไม่มีเจตนาดูถูกดูหมิ่นพี่น้องชาวจังหวัดขอนแก่น หรือจังหวัดอื่นๆแม้แต่นิดเดียว,สาเหตุเกิดจากความผิดพลาดในการใช้ถ้อยคำไม่เหมาะสม และเกิดจากความบกพร่องที่ไม่ได้ตรวจสอบให้รอบคอบเท่าที่ควร,แต่คำขอโทษอย่างเดียวยังไม่เพียงพอ,เพราะการใช้ถ้อยคำแบบนี้ สร้างบาดแผลอักเสบในความรู้สึกประชาชนมากพอสมควร,แม่ลูกจันทร์ ชี้ว่าความผิดพลาดของมนุษย์ย่อมเกิดขึ้นได้เป็นธรรมดา,เชื่อว่าไม่มีใครเจตนาดูหมิ่นเหยียดหยามพี่น้องประชาชน,แต่สิ่งที่เกิดขึ้นที่จังหวัดขอนแก่นต้องใช้เวลาซ่อมแซมความสัมพันธ์ระหว่างข้าราชการกับประชาชนอีกนาน,กว่าจะกลับมาแน่นแฟ้นอย่างเดิม,ฉะนั้นเพื่อสร้างบรรยากาศการเดินทางลงพื้นที่จังหวัดขอนแก่นของนายกรัฐมนตรีให้สดใสไร้ความขุ่นมัว,แม่ลูกจันทร์ เสนอให้เปลี่ยนหัวข้อ ทำอย่างไรให้ประชาชนหายโง่ เป็นหัวข้อใหม่ ทำอย่างไรให้ข้าราชการหายโกง,เหตุผล เพราะทุจริตคอร์รัปชันในวงราชการเป็นปัญหาใหญ่ที่สุด ร้าย แรงที่สุดของสังคมไทย,และจังหวัดขอนแก่นเป็นจุดแรกที่ตรวจพบขบวนการทุจริตโกงเงินสงเคราะห์คนจน,เริ่มประเดิมที่ขอนแก่น ก่อนจะตรวจพบทุจริตเพิ่มเป็น 4 จังหวัด,จากนั้นจึงตรวจพบทุจริตบานทะโร่เป็น 37 จังหวัด,สัปดาห์ที่แล้วพบหลักฐานทุจริตบานฉ่ำเป็น 44 จังหวัด,และล่าสุด ยังบานแฉ่งเพิ่มไปเป็น 49 จังหวัด,ยังยังไม่หมดยังเหลืออีก 28 จังหวัดที่ยังไม่ได้ตรวจสอบ,แม่ลูกจันทร์ กำลังลุ้นว่าจะมีกี่จังหวัดที่ตรวจไม่พบทุจริต??,หรือตรวจพบทุจริตครบทั้ง 77 จังหวัด??,แม่ลูกจันทร์
กรณีรองผู้ว่าฯขอนแก่น ลงนามคำสั่งหนังสือราชการ เชิญหัวหน้าหน่วยราชการต่างๆประชุมเตรียมการต้อนรับนายกรัฐมนตรีที่จะเดินทางไปประชุม ครม.สัญจร โดยมอบหมายให้ร่วมรับผิดชอบภารกิจ
รองผู้ว่าฯขอนแก่น,หนังสือราชการ,ทำอย่างไรให้ประชาชนหายโง่,สำนักข่าวหัวเขียว,แม่ลูกจันทร์